Kgosi o rotloetsa dikereke
Kgosi Royal Nkomani wa kgotla ya Madikwe kwa Tutume o rotloeditse dikereke go nna le seabe mo tsamaisong ya metse le lefatshe ka kakaretso. Kgosi Nkomani o buile jalo mo bokopanong jwa kabo ya dimpho go tswa kwa kerekeng ya Hermon Apostolic church in Zion. Kgosi Nkomani o ne a re o rata thata fa dikereke di nna lebokao mo matshelong a batho. A re gona le matlhasedi a dikereke tse di tsepameng mo lefokong le gotlhokomela tumelo. Kgosi Nkomani a re dikereke di tshwanetse go rerisaboeteledipele gore ba tshwaraganele tiro kasetshwarwa ke ntsa pedi se se thata. A re ntleng le go rotloetsa poifo Modimo, kereke e bopa setho, setshaba se seratanang gape se amogelana. Kgosi Nkomani a re o rotloetsa dikereke ka gofarologana go nna di phuthega go rapelela motse. Kgosi Nnga Moatswi ene o tlhalositse fa kereke eboloka matshelo. A rego molemo gape gore fa dikereke di batla go ka thusa mo matshelong a batho bamotse ba itsise baeteledipele ba motse pele. Ka go dira jalo ba ka itsisiwebatho ba motse gape ba seke ba tsewe jaaka dirukutlhi. O tlhalositse gore ofitlhela batho ba sa rerise bagogi ba motse mme ba dirisa motse wa bone. Kgosi Moatswi o ne a tswelela ka gore Modimo o segofatsekereke ya Hermon Apostolic Church in Zion ka se ba se dirileng se le molemothata. A re mo ditsong ga go ise go ke go nne le tiro ya go tshwana le e edirilweng ke ba kereke ya Hermon Apostolic Church in Zion, a re o akgolela bakereke eo go bo ba kgonne go tla ko go bone ba bo ba kopa go ba imololamorwalo. A re ka e bile paka e le ya mariga dimpho tsa dikobo di tlaa tlodisabana ba ba di abetsweng serame di ba boloke. O ne a re o ka eletsa mamphemphe adimpho go tswa le ko dikerekeng tse dingwe go bontsha ba bangwe lorato.